Tarybos Reglamentas (EB) Nr. 1445/2003
2003 m. sausio 21 d.
dėl tam tikrų plieno gaminių eksporto iš Rumunijos į Bendriją per laikotarpį nuo šio reglamento įsigaliojimo iki Rumunijos įstojimo į Europos Sąjungą datos (dvigubo patikrinimo sistemos išplėtimas)
EUROPOS SĄJUNGOS TARYBA
atsižvelgdama į Europos bendrijos steigimo sutartį, ypač į jos 133 straipsnį,
atsižvelgdama į Komisijos pasiūlymą,
kadangi:
(1) 1995 m. vasario 1 d. įsigaliojo Europos susitarimas, įsteigiantis asociaciją tarp Europos Bendrijų bei jų valstybių narių ir Rumunijos [1].
(2) Asociacijos Tarybos sprendimu Nr. 1/2003 [2] šalys susitarė pratęsti dvigubo patikrinimo sistemą, dar kartą įvestą Sprendimu Nr. 3/2002 [3], laikotarpiui nuo šio reglamento įsigaliojimo iki Rumunijos įstojimo į Europos Sąjungą datos.
(3) dėl šios priežasties būtina išplėsti Bendrijos įgyvendinimo teisės aktus, nustatytus 2002 m. birželio 20 d. Tarybos reglamente (EB) Nr. 1499/2002 dėl tam tikrų plieno gaminių eksporto iš Rumunijos į Bendriją laikotarpiui nuo 2002 m. liepos 1 d. iki gruodžio 31 d. (dvigubo patikrinimo sistema) [4],
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1499/2002 toliau taikomas laikotarpiu nuo šio reglamento įsigaliojimo iki Rumunijos įstojimo į Europos Sąjungą datos, remiantis Asociacijos tarp Europos Bendrijų bei jų valstybių narių ir Rumunijos Tarybos sprendimo Nr. 1/2003 nuostatomis.
2 straipsnis
Reglamentas (EB) Nr. 1499/2002 dėl šios priežasties iš dalies keičiamas taip:
1. Reglamento antraštinėje dalyje, preambulėje ir 1 straipsnio 1 dalyje laikotarpio "2002 m. liepos 1 d. iki gruodžio 31 d." nuoroda pakeičiama nuoroda "2003 m. rugpjūčio 25 d. Iki Rumunijos įstojimo į Europos Sąjungą datos".
2. To reglamento IV priedas pakeičiamas šio reglamento priede pateiktu tekstu.
3 straipsnis
Nuo 2003 m. sausio 1 d. iki šio reglamento įsigaliojimo datos į Bendriją išsiųstos prekės neįtraukiamos į šio reglamento taikymo sritį.
4 straipsnis
Šis reglamentas įsigalioja dešimtą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. sausio 21 d.